Սամանտա Նատ

Սամանտա Ջոան Նատ (, ), կանադացի բժշկուհի և բարերար, «War Child Canada» միջազգային բարեգործական կազմակեչպության գործադիր տնօրենը։ Նա մարտական գործողությունների գոտիներում ունի ավելի քան տասնվեց տարվա աշխատանքային փորձ։ 2011 թվականին գրված գրքում՝ «Damned Nations: Greed, Guns, Armies and Aid»-ում  Սամանտան մանրամասն նկարագրում է պատերազմական իրավիճակում գտնվող երկրներում իր տասնհինգ տարվա աշխատանքները։

Իր ողջ կարիերայի ընթացքում Նատը կենտրոնացել է պատերազմից տուժած կանանց և երեխաներին օգնելու վրա։ «War Child Canada» հիմնադրամի հիմնադիրն է։ Աշխատել է Միավորված ազգերի կազմակերպության հետ։ She is the founder and executive director of and has worked with the United Nations and non-governmental organizations. Նատն աշխատել է երեխաների և իրենց խնամակալների հետ ճգնաժամային իրավիճակում գտնվող մի շարք երկրներում, ինչպիսիք են Իրաքը, Աֆղանստանը, Կոնգոյի Դեմոկրատական Հանրապետությունը, Լիբերիան, Սիերա Լեոնեն, Սոմալին, Հարավային Սուդանը, Բուրունդին, հարավային Ուգանդան, Եթովպիան։

Նատն աշխատում է Տորոնտոյի կանանց համալսարանական հիվանդանոցում և Տորոնտոյի համալսարանում՝ որպես դասախոսի օգնական։ Նա նաև Դեյվիդ Սուձուկի հիմնադրամի անդամ է։ Ամուսնացած է Էրիկ Հոսկինսի հետ, Օնտարիո նահանգի առողջապահության և երկարաժամկետ խնամքի նախկին նախարարն է։

Կրթություն 
Սամանտա Նատը ծնվել է 1969 թվականին Տորոնտո քաղաքում, մինչև 6 տարեկանն ապրել է Հարավաֆրիկյան Հանրապետության Դուրբան քաղաքի մոտ գտնվող փոքրիկ քաղաքում։ Նրա հայրը մանկական կոշիկների դիզայներ էր։ Երբ Սամանտան դեռահաս էր, հոր աշխատանքի բերումով ընտանիքը վեց ամսով տեղափոխվել է Բրազիլիա։ Սամանտա Նատն ավարտել է McMaster համալսարանի արվեստի և գիտությունների բաժինը։ Բժշկական դոկտորի աստիճանը ստացել է հենց նույն համալսարանում։  Գերազանցությամբ ստացել է մագիստրոսական աստիճանը Լոնդոնի հիգիենայի և արևադարձային բժշկության դպրոցում։ Ավարտել է Տորոնտոյի համալսարանը։ Նատը հանդիսանում է Թագավորական քոլեջի բժիշկների և վիրաբույժների ղեկավար։

Կոչումներ 
Նատը ձեռք է բերել մեծ ճանաչում՝ իր ծավալած գործունեության համար։ 2011 թվականին պարգևատրվել է Կանադայի շքանշանով՝ աշխարհի ամենավտանգավոր հակամարտությունների գոտիներում երիտասարդության աղետալի վիճակի բարելավման գործում ունեցած ավանդի համար։ Կանադական «The Globe and Mail» օրաթերթի կողմից Սամանտա Նատը համարվել է կանադացի 40 լավագույն  մարդկանցից մեկը։ Թայմ ամսագրի կողմից համարվել է «Կանադայի հինգ առաջատար ակտիվիստուհիներից մեկը»։ Մոնրեալում լույս տեսնող  ֆրանսալեզու  «La Presse» շաբաթաթերթի կողմից առաջադրվել և մասնակցել է Համաշխարհային տնտեսական ֆորումին։  2010 թվականին Նատը պարգևատրվել է Օնտարիոյի շքանշանով։ 2012 թվականին՝ Եղիսաբեթ 2-րդ թագուհու հոբելյանական ադամանդե մեդալով։

Նատը ստացել է դոկտորական աստիճաններ Նիագարայի համալսարանում, Բրոքի համալսարանում (հումանիտար գիտություններ), Ֆլորիդայի հարավարևելյան Նովա համալսարանում, Մաքմաստեր համալսարանում (իրավաբանական գիտություններ), Լեթբրիջի համալսարանում, Գալիֆաքսի Սուրբ Մարիամ համալսարանում, Արևմտյան Օնտարիոյի համալսարանում և Օտտավայի համալսարանում։ 2011 թվականին՝ Սուրբ Վինսենտ համալսարանում և Յորքի համալսարանում (իրավաբանական գիտություններ)։ 2015 թվականին Ալբերտայի համալսարանում ստացել է գիտությունների դոկտորի պատվավոր աստիճան։

Գործույնեությունը War Child Canada-ից դուրս 
Նատը թղթակցել է «Maclean's», «The Globe and Mail» ամսագրերին, գրել է մարդու  իրավունքների, արտաքին քաղաքականության և պատերազմների հետևանքով առաջացած խնդիրների մասին։ Նա աշխատում էր նաև ԱՄՆ-ի և Կանադայի հեռուստաընկերություններում և ռադիոյում՝ որպես պատերազմների և մարդու իրավունքների մեկնաբան։ Նատը  կանադական ազգային հեռուստատեսային լրատվական  «The National» ծրագրի մշտական անդամ է։

Ծանոթագրություններ

Արտաքին հղումներ 
 War Child Canada website
 Samantha Nutt website

Կանադացի բժշկուհիներ
Տորոնտոյի համալսարանի շրջանավարտներ